નવી દિલ્હીઃ સપ્ટેમ્બર મહિનામાં ઈન્વેસ્ટરોએ ભારતીય શેર માર્કેટમાંથી 13 હજાર કરોડ રૂપિયાનું નેટ વેચાણ કર્યું છે. ત્યારે 2 મહિનામાં એફઆઈઆઈએ આશરે 25 હજાર કરોડ રૂપિયાનું રોકાણ પાછું ખેંચ્યું છે. વિદેશી રોકાણ સતત ઓછું થવાથી શેર માર્કેટ પર દબાણ વધ્યું છે. એક્સપર્ટ્સનુ માનીએ તો ઘરેલુ માર્કેટ મોંઘુ થવાના કારણે, સ્થાનિક દ્રષ્ટીએ પોઝિટિવ ટ્રિગરની ઉણપ, ગ્લોબલ અનિશ્ચિતતા અને યુએસ ફેડ દ્વારા વ્યાજદરો વધારવામાં આવશે તેવા સંકેતને લઈને વિદેશી રોકાણકારો સ્થાનિક શેરબજારમાંથી પૈસા પાછા ખેંચી રહ્યા છે. હાલ કંપનીઓ માર્કેટનો અર્નિંગ ગ્રોથ સુધરવાની રાહ જોઈ રહી છે, અને ત્યારબાદ જ તેઓ રોકાણ કરવા પાછા આવી શકે છે. અને જ્યાં સુધી એફઆઈઆઈનું નવું રોકાણ ન આવે ત્યાં સુધી થોડા સમય માટે શેરબજાર પર દબાણ જોવા મળી શકે છે.